केरीः पिसुर्लें पंचायत आनी सरकारी माध्यमीक विद्यालया वतीन पिसुर्लें गांवांतल्या बायलां खातीर घनकोयराचें वेवस्थापन कशें करचें हाचे धडे दिवपी कार्यशाळा जाली. पिसुर्लें गांव कोयर मुक्त करपा खातीर यत्न करतले अशें सरपंच देवानंद परब हांणी सांगलें. सरकारी माध्यमीक विद्यालयाच्या फुडाकारान कार्यशाळा जाता ही अभिमानाची गजाल आसा. गांव कोयर मुक्त करपा खातीर दरेकल्यान आपल्या घरांतल्यान सुरवात करची अशें मुखेल सोयरो सगुण वाडकार हांणी सांगलें.
 सुरवेक मुख्याध्पापक सूरज नायक हांणी प्रास्तावीक केले. पराग रांगणेकारान कोयर वेवस्थापना विशींचे मार्गदर्शन केलें. कोयर वेगळो करून सारें कशें तयार करप हाची तांणी म्हायती दिली. नंदा माजीक हांणी निमाणे सगल्यांचे उपकार मानले.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 